การศึกษา คือ อาวุธทรงพลานุภาพที่สุด ของสตรี
เพื่อติดตามผลการปฏิบัติงานตามแผนปฏิญญาปักกิ่งและแผนปฏิบัติการเพื่อความก้าวหน้าของสตรีนานาชาติ กระทรวงการพัฒนาสังคมและความมั่นคงของมนุษย์ ภายใต้การนำของ พลตำรวจเอกอดุลย์ แสงสิงแก้ว ได้ร่วมกับสภาสตรีแห่งชาติในพระบรมราชินูปถัมภ์ เป็นเจ้าภาพจัดประชุมสตรีนานาชาติ ปี 2557 เมื่อปลายสัปดาห์ที่ผ่านมา โดยได้รับเกียรติจากรัฐบาลไทย เปิดตึกสันติไมตรี ทำเนียบรัฐบาล จัดเลี้ยงรับรองตัวแทนสตรีกว่า 500 คน จาก 50 ประเทศทั่วโลก อย่างอบอุ่นเป็นกันเอง,ในฐานะผู้แทน นายกรัฐมนตรี ศ.ดร.ยงยุทธ ยุทธวงศ์ รองนายกรัฐมนตรี กล่าวต้อนรับเหล่าสตรีแถวหน้าจากนานาประเทศที่มารวมตัวกันว่า รัฐบาลไทยได้ให้ความสำคัญกับบทบาทหน้าที่ของสตรีทั้งในประเทศและนานาประเทศมาโดยตลอด อย่างที่ทุกคนทราบกัน สังคมในภูมิภาคเอเชีย-แปซิฟิก ส่วนใหญ่ยังเป็นสังคมแบบดั้งเดิม ซึ่งคาดหวังว่า ผู้หญิงจะต้องเป็นช้างเท้าหลังและไม่จำเป็นต้องมีการศึกษาสูงเท่าผู้ชาย นับเป็นความโชคดีที่สถานการณ์ในปัจจุบันเปลี่ยนแปลงไปมาก นอกเหนือจากความเป็นแม่แล้ว ทุกครอบครัวยังยอมรับว่า ผู้หญิงมีอิทธิพลต่อการกำหนดอนาคตของครอบครัวไม่มากก็น้อย การตัดสินใจอย่างชาญฉลาดของผู้หญิงนำไปสู่การสร้างอนาคตครอบครัวและสังคมโดยรวม หากผู้หญิงมีการศึกษาที่ดี ก็จะยิ่งเพิ่มขีดความสามารถในการเป็นผู้นำในครอบครัวและสังคม บทบาทของผู้หญิงที่มีต่อการพัฒนาประเทศแสดงให้เห็นอย่างชัดเจน เมื่อ มาลาล่า ยูซาฟไซ สาวน้อยชาวปากีสถาน วัย 16 ปี ขึ้นรับรางวัลโนเบล สาขาสันติภาพเป็นครั้งแรก และได้กล่าวถ้อยแถลงที่กินใจว่า ขอให้พวกเราได้จับหนังสือและปากกา เพราะถือเป็นอาวุธทรงพลานุภาพที่สุดที่จะใช้ต่อสู้กับความรุนแรง เราควรให้โอกาสที่ดีเพื่อสนับสนุนเด็กหญิงให้เข้าถึงการศึกษา และพยายามลดความไม่เสมอภาคด้านการศึกษาระหว่างชายหญิง ผมยอมรับว่า ยังมีอุปสรรคอีกมากที่จะลบอคติที่มีต่อผู้หญิง กระนั้น รัฐบาลไทยตระหนักดีถึงความสำคัญของการสร้างความเสมอภาคทางเพศและความมุ่งมั่นที่จะขจัดอคติทางเพศให้หมดไปจากสังคม,ด้าน รศ.ดร.วีณา เชิดบุญชาติ รองประธานสภาสตรีแห่งชาติฯ ในฐานะประธานดำเนินงานครั้งนี้ กล่าวเสริมว่า พวกเราสมาชิกสภาสตรีแห่งชาติฯ ทุกคนได้น้อมนำพระราชดำรัสของสมเด็จพระนางเจ้าสิริกิติ์ พระบรมราชินีนาถ มาเป็นแนวทางในการยกระดับสถานภาพของผู้หญิงไทย สิ่งสำคัญที่สุดคือการทำหน้าที่ของผู้หญิงให้ดีที่สุด โดยหน้าที่สำคัญของสตรีไทยประกอบด้วย การเป็นแม่บ้านที่ดี, เป็นแม่ที่สมบูรณ์แบบ, รู้จักปรับตัวให้ทันกับการเปลี่ยน แปลงของโลก แต่ให้อนุรักษ์วัฒนธรรมไทย และใฝ่เรียนรู้ตลอดชีวิต.
ในฐานะผู้แทน นายกรัฐมนตรี ศ.ดร.ยงยุทธ ยุทธวงศ์ รองนายกรัฐมนตรี กล่าวต้อนรับเหล่าสตรีแถวหน้าจากนานาประเทศที่มารวมตัวกันว่า รัฐบาลไทยได้ให้ความสำคัญกับบทบาทหน้าที่ของสตรีทั้งในประเทศและนานาประเทศมาโดยตลอด 
การศึกษา,สตรี,เจ้าภาพ,ประชุมสตรีนานาชาติ,ยงยุทธ ยุทธวงศ์,ตึกสันติไมตรี,อดุลย์ แสงสิงแก้ว,สภาสตรีแห่งชาติ